
Yn y rhan fwyaf o leoliadau blynyddoedd cynnar, mae ansawdd yn cael i weld fel rhywbeth bwysig iawn. Mae gwahanol fathau o ffyrdd i edrych ar beth yw ansawdd. Dywed Early Intervention Foundation (2018) bod dwy ffordd o edrych ar ansawdd darpariaeth y blynyddoedd cynnar sy’n cael ei ystyried yn bwysig. Y ddau hyn ydy ansawdd strwythurol ac ansawdd prosesau. Mae ansawdd strwythurol yn ymwneud â mewnbynnau. At hynny, mae’n golygu ei fod yn haws eu harsylwi, eu rheoleiddio a’u mesur. Yn aml, mae hyn yn ymwneud a cymarebau plentyn-athro, maint grŵp,  hyfforddiant a datblygiad proffesiynol athrawon a chadw staff. Foddbynnag, mae ansawdd prosesau yn dal profiadau dydd i ddydd plant blynyddoedd cynnar. Ymhellach, mae’n cynnwys y gweithgareddau addysgol yr ymgymerir â nhw. Gallant hefyd cynnwys y mathau o ryngweithio rhwng plant, rhieni ac athrawon. Mae hefyd angen ystyried y ffordd y caiff anghenion gofal arferol eu diwallu. Mae'r ddau faes hyn yn rhyngberthynol, sy’n golygu bod elfennau strwythurol yn darparu'r cyd-destun y gall ansawdd prosesau weithredu'n fwyaf effeithiol ynddo. Ymhellach, gall deall a chytuno ar beth yw ‘darpariaeth blynyddoedd cynnar o ansawdd uchel’ fod yn anodd i leoliadau blynyddoedd cynnar ac felly yn ei wneud yn ofynnol i ymarferwyr blynyddoedd cynnar edrych ar y ddwy agwedd ochr yn ochr.
Mae llawer o ddulliau ychwanegol o hyrwyddo a sicrhau ansawdd uwchlaw’r gofynion statudol, a mae’r rhan fwyaf o nhw yn fuddiol. Mae ansawdd o hyd yn bwysig o fewn y blynyddoedd cynnar gan ei bod yn paratoi plant ar gyfer gweddill ei bywydau. Caiff ymchwil i’w wneud gan staff blynyddoedd cynnar o fewn lleoliad a’i rhoi ar wefan practical preschool gan Cook (2013) er mwyn sicrhau pa mor bwysig yw pethau fel arweinyddiaeth wrth ystyried ansawdd. Gwyddom fod addysg a gofal o ansawdd da o fewn y blynyddoedd cynnar yn gwneud gwahaniaeth i fywydau plant a bod hyn yn parhau i gael effaith gadarnhaol ar ôl i’r plentyn adael y lleoliad. Dangosai’r canlyniadau nad yw ansawdd y ddarpariaeth a chanlyniadau plant bron byth yn rhagori ar ansawdd yr arweinyddiaeth a’r rheolaeth. 
Eisoes, mae llawer o ymchwil wedi cael i’w wneud am bwysigrwydd ansawdd ym maes y blynyddoedd cynnar. Mae astudiaethau blaenorol wedi darparu tystiolaeth dda bod ansawdd yn allweddol i barodrwydd ysgol, cyrhaeddiad ysgol hirdymor a chanlyniadau gydol oes (DfE, 2017; Sylva et al., 2008; 2012). Foddbynnag mae'n hysbys hefyd nad yw mynychu lleoliad blynyddoedd cynnar o ansawdd yn unig yn ddigon i wella canlyniadau. Mae ansawdd y lleoliad (e.e., meithrinfa, cyn ysgol, canolfan blant, gwarchodwr plant) a’r staff yn bwysig. Mae plant sy’n dod i gysylltiad â lleoliad blynyddoedd cynnar o ansawdd uchel yn cael canlyniadau datblygiadol gwell, sy’n profi pam mae cal ansawdd o fewn lleoliadau blynyddoedd cynnar yn bwysig. Gall hyn fod yn arbennig o bwysig i blant difreintiedig. Gallau lleihau’r bwlch mewn datblygiad rhyngddynt hwy a’u cyfoedion. Mae colli allan ar fynychu lleoliad blynyddoedd cynnar o ansawdd uchel yn effeithio ar blant difreintiedig yn fwy na phlant breintiedig. Er enghraifft, ar gyfartaledd ar draws gwledydd yr OECD mae gan fyfyriwr sydd â mantais economaidd-gymdeithasol, na fynychodd lleoliad blynyddoedd cynnar, debygolrwydd o 8 y cant o berfformiad isel mewn mathemateg, o’i gymharu a myfyriwr difreintiedig na fynychodd lleoliad blynyddoedd cynnar, sydd â thebygolrwydd o 25 y cant o berfformiad isel. Mae’r bwlch hwn yn cynyddu pan fydd ffactorau risg eraill hefyd yn bresennol (OECD, 2016). Mae hyn eto yn atgyfnerthu pam ddylai lleoliadau blynyddoedd cynnar sicrhau ei bod nhw’n cynnal ansawdd. 
Mae addysg blynyddoedd cynnar wedi cael ei hystyried yn bwysig i ddatblygiad plant ers y 1990au cynnar pan gyflwynwyd addysg gynnar am ddim gyntaf. Fodd bynnag, mae mwy a mwy o dystiolaeth yn cronni i ddangos yr effaith y gall addysg gynnar o ansawdd ei chael ar blant y blynyddoedd cynnar. Dywed earlyyearscareers (2016) nid yw lleoliadau blynyddoedd cynnar bellach yn fan lle mae plant yn mynd i gael eu goruchwylio tra bod rhieni yn gweithio ond maent yn elfen allweddol o sicrhau bod plant yn llwyddo yn yr ysgol ac yn ddiweddarach mewn bywyd. Yn benodol, mae lleoliadau blynyddoedd cynnar yn gyffredinol yn cael effaith gadarnhaol aruthrol ar blant o gefndiroedd difreintiedig gan roi mynediad iddynt at adnoddau a phrofiadau nad ydynt efallai’n eu cael gartref, felly mae lleoliadau o answadd uchel yn hybu hyn hyd yn oed yn fwy. Mae ansawdd yn bwysig o fewn maes y blynyddoedd cynnar gan all lleoliadau blynyddoedd cynnar o ansawdd uchel leihau’r bwlch mewn datblygiad ar gyfer plant a sicrhau bod pob plentyn yn dechrau’r ysgol gan gyrraedd lefel dda o ddatblygiad. Mae ymchwil yn dangos gall rhaglenni blynyddoedd cynnar ac addysg dwys o ansawdd uchel ar gyfer plant incwm isel, gael effeithiau cadarnhaol parhaol. Felly, mae ansawdd yn bwisig gan all hyn arwain at mwy o lwyddiant yn yr ysgol, cyfraddau graddio uwch, llai o angen am wasanaethau addysg arbennig yn ddiweddarach, troseddau ieuenctid is a chyfraddau beichiogrwydd is ymhlith pobl ifanc. Ymhellach, mae’n bwysig fod ansawdd o fewn lleoliadau blynyddoedd cynnar gan ei fod yn bosib i ofal o ansawdd isel gael effeithiau niweidiol ar iaith, datblygiad cymdeithasol, a pherfformiad ysgol sy'n anoddach eu gwella (Schuyler Center, 2012). Mae hyn yn wir i blant mewn ysgolion sydd â llai o adnoddau yn enwedig. Foddbynnag, mae effeithiau cadarnhaol i raglenni o ansawdd uchel yn y blynyddoedd cynnar ac effeithiau negyddol i rhaglenni o ansawdd gwael. Mae’n nhw’n cael eu chwyddo ar gyfer plant o sefyllfaoedd difreintiedig neu ag anghenion dysgu ychwanegol, ac eto, y plant hyn sydd leiaf tebygol o gael mynediad at ofal ac addysg gynnar o safon. At hynny, nid oes gan lawer o deuluoedd unrhyw opsiynau gofal cynnar ac addysg o safon yn eu cymunedau uniongyrchol (American Academy of Pediatrics, 2022).
Mae ansawdd yn bwysig o fewn lleoliadau y blynyddoedd cynnar gan fod ymchwil yn dangos bod ansawdd yn cael effaith hir dymor ar blant. Gall lleoliadau edrych ar lawer o bethau ar draws ei leoliadau er mwyn sicrhau ei bod nhw’n hybu ansawdd. Enghreifftiau gall lleoliadau defnyddio er mwyn sicrhau ansawdd ydy amgylchedd, cymwysterau, hyfforddiant, adnoddau ac yn y blaen.  Dywed IRISCenter (2021) ei fod yn bwysig i leoliadau cael amgylchedd diogel ac ymatebol. Yn ôl y wefan, mae hyn yn cael ei weld fel rhan bwysig o gefnogi dysgu a datblygiad o ansawdd i blant yn y blynyddoedd cynnar. Foddbynnag, mae lleoliadau yn gallu drysu pan yn dod i sicrhau ansawdd o fewn y lleoliad blynyddoedd cynnar o ran amgylchedd, adnoddau a.y.y.b. Rhan o ansawdd yn yr amgylchedd ydy chwarae gyda rhannau rhydd, sydd yn dod a llawer o fuddion i blant. Yn ôl Play Scotland (2022), mae chwarae rhannau rydd yn golygu bod plant yn defnyddio pethau dydd i ddydd o fewn yr amgylchedd i chwarae. Foddbynnag, yn fwy manwl, dywed Minnesota Children’s Museum (dim dyddiad) bod chwarae darnau rhydd yn helpu plant i ddatblygu ei meddwl creadigol ac yn ei annog i ddefnyddio ei dychymyg. Caiff hyn i’w gefnogi gan Early Impact (2022) sydd yn ychwanegu bod chwarae rhannau rhydd yn chwarae sydd yn cael ei arwain gan y plant sydd hefyd yn annog iddyn nhw fod yn fwy annibynol. Dywed gwefan y llywodraeth, Department for education (2021) dylai lleoliad blynyddoedd cynnar sy’n cynnal ansawdd creu cyfleoedd ar gyfer chwarae dan do ac awyr agored sy'n cydbwyso gweithgareddau mwy strwythuredig a gyfeirir gan oedolion gyda chwarae a ysgogir gan y plentyn. Foddbynnag, awgrymai gwledydd Scandanafia bod ansawdd yn golygu bod plant yn mynychu ysgolion goedwig, neu o leiaf yn dod i gysylltiad gyda’r math yma o ddysgu. Ymhellach, dywed earlyyearscareers (2016) bod ysgolion goedwig yn debygol o gynnig datblygiad well i blant y blynyddoedd cynnar. Caiff hyn i’w gefnogi gan Early Childhood Education (2018) wrth iddynt nodi bod yr awyr agored yn cynnal ansawdd ac yn bwysig i blant blynyddoedd cynnar gan ei bod yn caniatau iddynt i fod yn egniol. Felly, wrth hyrwyddo chwarae yn yr awyr agored, gall plant y blyyddoedd cynnar gael awyr iach sydd yn rhywbeth sy’n cael ei ystyried fel peth syml ond yn ffordd hawdd o gynnal ansawdd. Gallant hefyd archwilio eu hamgylchedd yn fwy. Friedrich Froebel oedd sylfaenydd y Kindergarten ac oedd yn pwysleisio ar arwyddocâd chwarae awyr agored yn gryf. Roedd ei syniadau yn ysgogi ymwybyddiaeth i blant y blynyddiedd cynnar o'r byd naturiol trwy wneud gweithgareddau tu allan. At hynny, dangosai’r canlyniadau bod plant blynyddoedd cynnar yna yn medru gwneud cysylltiadau presennol rhwng yr amgylchedd naturiol, iechyd a bwyd (Froebelweb 2015).  Foddbynnag, wrth trafod hyn, gallwn hefyd ystyried theori Piaget, sy’n atgyfnerthu dylai chwarae annog datblygiad seicolegol pellach wrth i blant aeddfedu. Mae pwyslais ar cynnal ansawdd trwy chwarae yn yr awyr agored gan ei fod yn dysgu a helpu plant i ddod yn fwy ymwybodol o'u hamgylchedd (Softsurfaces, date unknown).
Ar draws y Deyrnas Unedig mae llawer o declynnau ar gael er mwyn sicrhau bod lleoliadau blynyddoedd cynnar yn cynnal ansawdd. Teclyn da gall lleoliadau blynyddoedd cynnar defnyddio er mwyn sicrhau ansawdd ydy ‘Graddfa Meddwl yn Estynedig ac ar y Cyd a Lles Emosiynol’ (SSTEW). Mae graddfeydd SSTEW yn adeiladu ar ECERS ac ITERS. Maent yn canolbwyntio ar yr addysgeg yn y lleoliad a rôl yr oedolyn wrth gefnogi dysgu a datblygiad o fewn plant y blynyddoedd cynnar. Yng Ngogledd Carolina cynlluniwyd y graddfeydd ECERS ac ITERS gan dîm ymchwil. At hynny, caiff hyn i’w wneud er mwyn gwerthuso ansawdd y ddarpariaeth mewn lleoliad blynyddoedd cynnar. Fodd bynnag, gall gweithwyr blynyddoedd cynnar eu defnyddio mewn ffordd ymarferol i fyfyrio ar arfer a gweithredu newidiadau. Mae hyn oherwydd bod y graddfeydd yn rhoi darlun manwl o sut mae’r ddarpariaeth yn perfformio ar draws ystod eang o feini prawf. Ymhellach, amlygai’r system sgorio arfer da sy’n ceisio nodi'r camau nesaf yn y meysydd lle mae angen i’r lleoliad blynyddoedd cynnar gwneud cynnydd. Yn amlwg, i fod yn arf ymchwil effeithiol mae angen i'r lleoliad sicrhau bod y graddfeydd yn gadarn ac yn ddiduedd. Credai rhai arsylwyr eu bod yn rhoi asesiad mwy cywir o leoliad nag adroddiad arolygu Ofsted (nursery world, 2012). Foddbynnag, mae ei feirniaid yn credu nad yw’r ECERS yn canolbwyntio digon ar agweddau ar brosesau addysgu sy’n hyrwyddo datblygiad cysyniadol ar draws meysydd dysgu. Ymhellach, nad oes digon yn cael ei wneud ar y mathau o ymddygiadau gofalu sy’n hyrwyddo perthnasoedd diogel ac ymddiriedus â phlant sy’n hwyluso gweithrediad cymdeithasol emosiynol ymaddasol. Mae’r pwyntiau yma yn galluogi plant blynyddoedd cynnar i ymgysylltu ac felly yn bwysig wrth drial cynnal ansawdd o fewn y lleoliad (Sabol & Pianta, 2014). Yn lle hynny, mae’r beirniaid hynny’n credu bod yr ECERS yn rhoi gormod o bwyslais ar ansawdd amgylcheddol (Cassidy, et al., 2005). Codwyd pryderon hefyd am y dystiolaeth empirig sydd ar gael ar yr ECERS i gyfiawnhau ei defnyddio mewn cyd-destunau lle mae llawer yn y fantol (Gordon et al., 2013). Caiff ei ddatblygu fel mesur hunanasesu gyda'r bwriad o roi adborth i raglenni am eu hansawdd. Foddbynnag, nid yw'n hysbys a ellir defnyddio'r ECERS i gefnogi penderfyniadau y mae llawer yn eu cymryd o fewn blynyddoedd cynnar (Setodji, schaack, le., 2017).
Dylai lleoliadau blynyddoedd cynnar ystyried rhyngweithio o ansawdd uchel gyda phlant wrth ddefnyddio’r raddfa SSTEW, fodd bynnag efallai na fydd rhai staff neu lleoliadau yn barod ar gyfer pob un o’r is-raddfeydd, yn enwedig y rheini sy’n ymwneud â meddwl yn feirniadol, asesu ar gyfer dysgu a chefnogi ac ymestyn iaith a chyfathrebu. Dylai lleoliadau o ansawdd neu leoliadau sy’n ceisio sicrhau ansawdd feddu ar wybodaeth am ddatblygiad plentyn ac arfer priodol i ddefnyddio graddfa SSTEW (Hoare, dim dyddiad). Mae SSTEW yn cydnabod pwysigrwydd ymarfer sy’n canolbwyntio ar y plentyn ac sy’n briodol o ran datblygiad. Ymhellach, atgyfnerthau hyn dilyniant mewn dysgu er mwyn cefnogi plant blynyddoedd cynnar i ddod yn ddysgwyr hunanreolus, hunanreoledig. At hynny, dywed Early Child Development and Care (2018) gall canolbwyntio ar addysgeg berthynol a bwriadol yn cysylltu rhyngweithiadau llwyddiannus ac SST ac yn dangos gwybodaeth a dealltwriaeth ddwfn o addysgeg ac arferion effeithiol o fewn lleoliadau blynyddiedd cynnar. Rhoddir sgorau uwch yn SSTEW pan mae staff yn dangos eu bod yn adnabod plant unigol yn dda, gan gynnwys eu diddordebau, eu credoau, eu diwylliannau, a'u cyflawniadau. Ymhellach, byddair ansawdd yn ymddangos yn uwch os bod diwylliant yn y lleoliad sy’n cefnogi chwilfrydedd, meddwl a chwestiynau’r plant, bod plant yn cael eu gweld yn cymryd rhan mewn gweithgareddau priodol, gwybyddol heriol a thrafodaethau gyda'r addysgwyr a'i gilydd. Byddai SSTEW yn gallu sicrhau bod addysgwyr yn cefnogi hyder, cymryd risgiau ac ymreolaeth yn nysgu’r plant, bod pob plentyn yn cael ei gefnogi yn unol â'i anghenion, a bod addysgwyr yn dangos ystod o wahanol strategaethau addysgu a dysgu ynghyd â gwybodaeth gynhwysfawr a pherthnasol am gynnwys y maent yn ei chymhwyso'n hyblyg gyda sensitifrwydd cyd-destunol, unigol a chymdeithasol-ddiwylliannol. Yn olaf, mae SSTEW yn cydnabod pŵer cydrannau sy’n pontio’r cenedlaethau o waith addysgwyr blynyddoedd cynnar, wrth i addysgwyr weithio gyda rhieni a gofalwyr i gefnogi rhyngweithio o safon/ansawdd yn yr Amgylchedd Dysgu yn y Cartref (Kingston & Siraj, 2017). 
Foddbynnag, mae pob fath o raddfa mesur yn dod gyda gwendidau. Ni all raddfeydd ddweud pam fod rhywbeth yn bwysig neu'n ddibwys. At hynny, maent yn mynd i'r afael ag eitemau mewn perthynas â'i gilydd yn hytrach nag yn unigol, ac efallai na fyddant yn rhoi canlyniadau cwbl gywir. Ni all lleoliadau blynyddoedd cynnar roi'r un sgôr i ddwy eitem, hyd yn oed os ydynt yr un mor bwysig iddynt. Nid oes unrhyw ffordd i fesur faint o bellter sydd rhwng lefelau pwysigrwydd ar gyfer pob sgôr, er y gallai hyn fod yn amrywiol. Gall canlyniadau arolygon ddioddef o "ragfarn trefn", lle mae lleoliadau blynyddoedd cynnar yn graddio'r set gyntaf o eitemau yn fwy cadarnhaol na rhai diweddarach. Gall hyn fod yn broblem hefyd os byddair lleoliad yn cael i’w ofyn i restru gormod o eitemau ar unwaith, oherwydd efallai y byddant yn colli ffocws (Finch, 2017)
Teclyn arall gallai cael ei ddefnyddio ydy Datganiad Hunanasesu Gwasanaeth (SASS). Mae ffurflen SASS yn cwestiynu dulliau o gasglu adborth o fewn lleoliadau blynyddoedd cynnar. Gall leoliadau defnyddio’r ffurflen yma er mwyn sicrhau dyfodol llwyddiannus i busnesau blynyddoedd cynnar gan ei fod yn dangos y camau gweithredu sydd eisiau i leoliadau gweithredu er mwyn sicrhau bod ansawdd yn cael ei gyflwyno. Caiff hyn i’w atgyfnerthu gan (Aedc.gov.au, 2009). SASS yw'r Datganiad Hunanasesu Gwasanaeth a gwblhawyd gan ddarparwyr gofal plant cofrestredig yng Nghymru i ddarparu gwybodaeth i CSSIW sy'n ofynnol er mwyn cydymffurfio â deddfwriaeth berthnasol. Gall lleoliadau hefyd defnyddio SASS er mwyn gwybodaeth ei hunan ar sicrhau bod nhw’n cyflwyno ansawdd o fewn y blynyddoedd cynnar. Ymhellach, mae’r SASS yn cynnwys casgliad o wybodaeth am Adroddiad Ansawdd Gofal lleoliadau blynyddoedd cynnar. At hynny, dylai’r Person Cofrestredig neu Unigolyn Cyfrifol ar gyfer pob lleoliad gofal plant cofrestredig, gwblhau a chyflwyno'r SASS o dan y ddeddfwriaeth a ganlyn: Rheoliad 16 o Reoliadau Gwarchod Plant a Gofal Dydd (Cymru) 2010, a Adran 44 o Fesur Plant a Theuluoedd (Cymru) 2010. Bydd CSSIW yn defnyddio SASS y lleoliad er mwyn asesu cydymffurfiad yn erbyn hyn ac i gynorthwyo CSSIW i arolygu ei gwasanaeth. At hynny, gall y wybodaeth sy’n cael i’e gasglu helpu arolygwyr CSSIW. Ymhellach, mae’n golygu gallant flaenoriaethu meysydd ar gyfer ymchwiliad pellach fel rhan o'u cynllunio arolygu. Bydd y wybodaeth hefyd yn darparu tystiolaeth o ansawdd i wasanaeth y lleoliad blynyddoedd cynnar (Pacey 2017). Mae hunanwerthuso yn bwysig i helpu lleoliadau blynyddoedd cynnar i ystyried y ffordd orau o gynnal ansawdd a gwella gwasanaeth. Caiff hyn yw atgyfnerthu gan HMIe (2007).
Felly, mae llawer o ymchwil gall lleoliadau edrych ar er mwyn sicrhau ansawdd o fewn y lleoliad blynyddoedd cynnar. Foddbynnag, mae’n rhaid iddynt ystyried bod cryfderau a gwendidau i bob fath o declyn a gallant defnyddio i sicrhau ansawdd. Yn gyfan gwbwl mae plant blynyddoedd cynnar yn elwa yn fawr o fod yn lleoliad o ansawdd ac felly dylai pob lleoliad blynyddoedd cynnar canolbwyntio ar y ffordd orau i sicrhau bod y plant yn cael gofal o ansawdd.

